Krišjāņa Barona iela (Jūrmala)
Šis raksts ir par ielu Jūrmalā. Par citām jēdziena Krišjāņa Barona iela nozīmēm skatīt nozīmju atdalīšanas lapu. Krišjāņa Barona iela ir iela Jūrmalā, Dzintaru un Bulduru apkaimju robežā. Ielas pārnumuru puse atrodas Dzintaros, bet nepārnumuru puse pieder Bulduriem. Krišjāņa Barona iela sākas krustojumā ar Dzintaru prospektu un beidzas krustojumā ar Viestura ielu. Kopējais ielas garums ir 1200 metri, tā ir klāta ar asfaltbetona segumu. Krišjāņa Barona ielā satiksmes kustība norit vienā joslā. Ielā ir savrupmāju un vasarnīcu apbūve.